Εθνική Αυστραλίας (ποδόσφαιρο ανδρών)

Η εθνική ομάδα ποδοσφαίρου ανδρών της Αυστραλίας είναι το αντιπροσωπευτικό συγκρότημα ποδοσφαίρου για τη χώρα της Αυστραλίας. Είναι τώρα μέρος της Ασιατικής Συνομοσπονδίας Ποδοσφαίρου, καθώς το 2006 μετακινήθηκε εκεί για να υπάρχει ανταγωνισμός στην Ποδοσφαιρική Συνομοσπονδία Ωκεανίας.

Ιστορία

Γενικά 
Η Αυστραλία έπαιξε το πρώτο ποδοσφαιρικό παιχνίδι με τη Νέα Ζηλανδία στην πόλη Ντούνεντιν της ίδιας χώρας το 1922 και έχασε με 3 - 1. Η ποδοσφαιρική ομοσπονδία της χώρας (αγγλ.: Football Federation Australia ή FFA) ιδρύθηκε πολύ αργότερα, το 1961 και αναγνωρίστηκε από τη FIFA το 1963.

Παγκόσμια Κύπελλα

1974: Δυτική Γερμανία 
Η Αυστραλία στην πρώτη τς συμμετοχή σε Παγκόσμιο Κύπελλο κληρώθηκε να παίξει με τη διοργανώτρια Δυτική Γερμανία, τη «γειτόνισσα» Ανατολική Γερμανία και τη Χιλή. Στον πρώτο αγώνα στις 14 Ιουνίου στο Αμβούργο η Αυστραλία έχασε 2 - 0 με αυτογκόλ του Κιούραν και τέρμα του Στράιχ. Στις 18 Ιουνίου η Δυτική Γερμανία αυτή τη φορά και πάλι στο Αμβούργο επικράτησε με 3 - 0 και «γκρέμισε» τα όνειρα της νεοφώτιστης Αυστραλίας για πρόκριση στην επόμενη φάση της διοργάνωσης. Στον τελευταίο αγώνα στις 22 Ιουνίου στο Δυτικό Βερολίνο η ομάδα έμεινε στο 0 - 0 με τη Χιλή και κατάφερε να πάρει τον πρώτο της πόντο χωρίς όμως να καταφέρει να σκοράρει ακόμα. Με αυτήν την επίδοση, λοιπόν, η Αυστραλία κατέλαβε την τέταρτη και τελευταία θέση στον πρώτο όμιλο.

2006: Γερμανία 
Στις 12 Ιουνίου 2006 στο Καϊζερσλάουτερν η Αυστραλία αν και ήταν πίσω στο σκορ μέχρι το 84ο λεπτό με 1 - 0 με την Ιαπωνία, ο Τιμ Κέιχιλ μείωσε με το πρώτο τέρμα της χώρας του σε τελική φάση. Ο ίδιος παίκτης έδωσε το προβάδισμα στην Αυστραλία στο 89ο λεπτό και ο Τζον Αλοΐζι στο 2ο λεπτό των καθυστερήσεων έκανε το 3 - 1. Η χώρα κατέκτησε τους πρώτους της 3 βαθμούς σε Παγκόσμιο Κύπελλο. Στο επόμενο παιχνίδι στις 18 Ιουνίου με τη Βραζιλία στο Μόναχο απέφερε ήττα από τη «Σελεσάο» με 2 - 0. Τα γκολ πέτυχαν οι Αντριάνο και Φρεντ. Στις 22 Ιουνίου στη Στουτγκάρδη ακολούθησε η ισοπαλία με την Κροατία και παράλληλα η δεύτερη θέση στον 6ο όμιλο, κάτι που σηματοδοτούσε την πρόκριση στη φάση νοκ-άουτ. Το επόμενο (και τελευταίο όπως αποδείχθηκε παιχνίδι) της Αυστραλίας έγινε και πάλι στο Καϊζερσλάουτερν στις 26 Ιουνίου με την Ιταλία. Ο Τότι σκόραρε με πέναλτι στο 5ο λεπτό των καθυστερήσεων και χάρισε την πρόκριση στην Ιταλία και παράλληλα το τέλος της διοργάνωσης για την ομάδα της Αυστραλίας.

2010: Νότια Αφρική 
Στην τρίτη συμμετοχή της Αυστραλίας σε τελική φάση, κληρώθηκε στον 4ο όμιλο με Γερμανία, Σερβία και Γκάνα. Η 13η Ιουνίου αποδείχτηκε εφιαλτική βραδιά, καθώς γνώρισε την ήττα από τη μεγάλη Γερμανία με 4 - 0 στο Ντέρμπαν. Έξι ημέρες μετά, στον αγώνα με τη Γκάνα στο Ράστενμπεργκ, η Αυστραλία προηγήθηκε με τον Χόλμαν αλλά ο Ασαμόα Γκίαν από το σημείο της εσχάτης των ποινών έκανε το 1 - 1, το οποίο ήταν και το τελικό σκορ. Στις 23 Ιουνίου στο τελευταίο παιχνίδι με τη Σερβία που έγινε στο Νελσπρούιτ η νίκη ήρθε με 2 - 1 αλλά η πρόκριση δεν ήρθε καθώς κατέκτησε την τρίτη θέση. Τα γκολ πέτυχαν οι Τιμ Κέιχιλ και Μπρέτ Χόλμαν για την Αυστραλία και για τη Σερβία μείωσε ο Πάντελιτς.

Διεθνείς Διοργανώσεις

Παγκόσμιο Κύπελλο Ποδοσφαίρου

Ασιατικό Κύπελλο

Κύπελλο Εθνών Ωκεανίας

Κύπελλο Συνομοσπονδιών

Αξιόλογοι ποδοσφαιριστές
Χάρι Κιούελ
Τζον Αλοΐζι
Γιουτζίν Γκαλέκοβιτς
Τιμ Κέιχιλ
Τζάκσον Ίρβιν
Απόστολος Γιάννου
Κρις Οικονομίδης
Αζίζ Μπεχίτς
Χάρι Σούταρ
Μάθιου Ράιαν
Μάθιου Λέκι
Τομ Ρόγκιτς
Τζέιμς Τζέγκο
Άνταμ Τάγκαρτ
Μπραντ Σμιθ
Ρις Γουίλιαμς

Παραπομπές

Εξωτερικοί σύνδεσμοι 
 Επίσημη ιστοσελίδα 
 Ιστοσελίδα της Ομοσπονδίας

Εθνική Αυστραλίας (ποδόσφαιρο)
Ιδρύσεις ποδοσφαιρικών ομάδων το 1922
Αυστραλια